সারা ভারত ফরওয়ার্ড ব্লক

সারা ভারত ফরওয়ার্ড ব্লক (All India Forward Bloc) ভারতের একটি বামপন্থী জাতীয়তাবাদী রাজনৈতিক দল। এই দলটি ১৯৩৯ সালে ভারতের জাতীয় কংগ্রেসের নেতাদের মধ্যে মতভেদের জেরে সুভাষচন্দ্র বসু কর্তৃক প্রতিষ্ঠিত হয়েছিল। দলটির সাধারণ সম্পাদক হলেন দেবব্রত বিশ্বাস। দলটির তরুণ সংগঠন হল নিখিল ভারত যুবলীগ। ২০০৪ সালের সংসদীয় নির্বাচনে দলটি ১৩৬৫০৫৫ ভোট পেয়েছিল (০.২%, ৩টি আসন)। দেশের বিভিন্ন প্রান্তে প্রভাব হ্রাস পেলেও পশ্চিমবঙ্গের রাজনীতিতে এর যথেষ্ট প্রভাব রয়েছে।

 ইতিহাস 
দল গঠন : নেতাজি সুভাষচন্দ্র বসু ১৯৩৯ সালের ২৯শে এপ্রিল ভারতের জাতীয় কংগ্রেসের সভাপতির পদ থেকে ইস্তফা দেন মহাত্মা গান্ধীর সাথে মতবিরোধের কারণে। ভারতের জাতীয় কংগ্রেসের অগ্রগামী অধ্যায় (নিখিল ভারত ফরওয়ার্ড ব্লক) গঠিত হয় ১৯৩৯ সালের ৩রা মে তারিখে নেতাজি সুভাষচন্দ্র বসু এর হাতে। ফরওয়ার্ড ব্লকের প্রথম জন সমুখ্যে আত্মপ্রকাশ করা হয় কোলকাতায় একটি র‍্যালির মাধ্যমে। সুভাষ চন্দ্র বসু দলের প্রথম সভাপতির ভার গ্রহণ করেন এবং এস এস চাবেশ্বর নিযুক্ত হন প্রথম সহ-সভাপতি। বোম্বেতে দলের একটি সমাবেশ অনুষ্ঠিত হয় জুন মাসের শেষের দিকে। এই সমাবেশে দলের নীতি এবং কর্মসুচি নির্ধারিত হয়। জুলাই মাসে নেতাজি সুভাষচন্দ্র বসু দলের সদস্য পদ ঘোষণা করেন।

একই সালের আগস্ট মাসে তিনি 'ফরওয়ার্ড ব্লক' নামে একটি পত্রিকা বের করেন। নতুন দলের সমর্থন লাভের আশায় নেতাজী সারা ভারত ভ্রমণ করেন এবং অসংখ্য র‍্যালির আয়োজন করেন।

নাগপুর সন্মেলন : পরের বছর ১৯৪০ সালের জুন মাসের ২০ থেকে ২২ নাগপুরে অনুষ্ঠিত হয় দলের প্রথম সারা ভারত সন্মেলন।

নেতাজীর গ্রেফতার এবং কারা বরণ : এর প্রায় পর পর, ১৯৪০ সালের ২রা জুলাই নেতাজিকে গ্রেফতার করা হয় এবং কোলকাতার প্রেসিডেন্সি জেলে তাকে আটকে রাখা হয়। ১৯৪১ সালের জানুয়ারি মাসে তিনি গৃহবন্দি অবস্থায় পলায়ন করেন এবং তিনি আফগানিস্থানের পথে রাশিয়ার পথে যাত্রা করেন। সেখানে তিনি ভারত স্বাধীন করার জন্য সোভিয়েত ইউনিয়নের সমর্থন চান। কিন্তু স্টালিন বোসের আবেদন প্রত্যাখ্যান করে দেন। সেখান থেকে নেতাজি জার্মানি চলে যান এবং বার্লিনে তিনি মুক্ত ভারত কেন্দ্র গঠন করেন এবং ভারত মোর্চার সমর্থন যোগান।

১৯৪২ সালে ব্রিটিশ সরকার ফরওয়ার্ড ব্লক দলকে বেআইনি ঘোষণা করে। সমগ্র ভারত জুড়ে ফরওয়ার্ড ব্লক দলের সব পার্টি অফিস বন্ধ করে দেওয়া হয়। ১৯৪৩ সালে নেতাজি দেশে ফিরে আসেন এবং ভারতীয় জাতীয় সেনাবাহিনীর দায়িত্বভার গ্রহণ করেন। দ্বিতীয় বিশ্বযুদ্ধের শেষ পর্যায়ে ভারতীয় জাতীয় সেনাবাহিনী জাপান এর সাথে ব্রিটিশ সরকারের বিরুদ্ধে যুদ্ধে অংশ নেয়।

 লোকসভা নির্বাচন 

 রাজ্য ২০০৯ এর বিজয়ী আসন ২০০৪ এর বিজয়ী আসন ১৯৯৯ এর বিজয়ী আসন পশ্চিমবঙ্গ ২ ৩ ২ অন্যান্য রাজ্য ০ ০ ০

 বিধান সভা নির্বাচন 

পশ্চিমবঙ্গ বিধান সভা নির্বাচনঃ

সর্ব মোট আসন সংখ্যা ২৯৪ 
  ২০০৬ এর নির্বাচন ২০০২ এর নির্বাচন বিজয়ী আসন ২৩ ২৫ পদপ্রার্থী ৩৪ ৩৪

তথ্যসূত্র

 বহিঃসংযোগ 

 সারা ভারত ফরওয়ার্ড ব্লক

বিষয়শ্রেণী:ভারতের রাজনৈতিক দল
বিষয়শ্রেণী:১৯৩৯-এ ভারতে প্রতিষ্ঠিত
বিষয়শ্রেণী:সুভাষচন্দ্র বসু
বিষয়শ্রেণী:ভারতের স্বীকৃত রাজ্যস্তরের রাজনৈতিক দল
বিষয়শ্রেণী:১৯৩৯-এ প্রতিষ্ঠিত রাজনৈতিক দল

বিষয়শ্রেণী:ভারতের মার্ক্সবাদী দল